ѽ пребл҃же́нніи ѻтцы̀ на́ши зѡсі́мо, савва́тіе и ге́рмане!́шите ны̀ грѣ̂шныя, во ст҃ѣ́й ѻби́тели ва́шей и подъ̑ кро́вомъ ва́шегѡ защище́нія недосто́йнѡ жи́тельствующыя, и бл҃гомо́щными ва́шими къ бг҃у хода́тайствы испроси́те душа́мъ на́шымъ грѣхѡ́въ ѡставле́ніе, житія̀ исправле́ніе и вѣ́чныхъ бла̂гъ воспрія́тіе въ нбс̑нѣмъ црс̑твіи: всѣ̂мъ же вѣ́рующымъ, ѝже на вся́комъ мѣ́стѣ и во вся́кой ну́ждѣ призыва́ютъ ва́съ въ по́мощь и заступле́ніе, и ѝже съ бл҃гоговѣ́йною любо́вію во ѻби́тель ва́шу притека́ютъ, не преста́ните излива́ти вся́кую бл҃года́ть и млс̑ть, сохраня́юще ѝхъ ѿ вся́кія сопроти́вныя си́лы, ѿ вся́кія напа́сти и ѿ вся́кагѡ ѕла́гѡ ѡбстоя́нія, и подаю́ще ѝмъ вся̂ потрє́бная къ душе́внѣй и тѣле́снѣй по́льзѣ